# Versions i certificats SSL

## Introducció

El &kde; proporciona una llista de tots els certificats X.509 utilitzats pel sistema. Als quals es pot accedir mitjançant el mòdul Preferències SSL a &systemsettings;.

Aquest mòdul proporciona un llistat per categories de totes les versions i certificats SSL. Podeu visualitzar els detalls de cadascun dels certificats i realitzar les accions afegir, eliminar, desactivar o activar.

Els certificats es classifiquen en Certificats del sistema i Certificats afegits per l'usuari. Els Certificats del sistema es classifiquen a més per l'organització que els va emetre.

El mòdul Versions i certificats SSL El mòdul Versions i certificats SSL

### Visualitzar els detalls d'un certificat

Seleccioneu un certificat sota una organització a la llista, i feu clic a Visualitza... a sota de la llista per a veure els detalls del certificat.

Visualitzar els detalls d'un certificat La finestra de detalls del certificat.

### Activar o desactivar un certificat

Primer, seleccioneu un certificat sota una organització a la llista. Després, feu clic al botó Activa per a activar el certificat o a Desactiva per a desactivar-lo.

De manera alternativa, podeu activar o desactivar un certificat seleccionant o netejant la casella de selecció al davant del certificat.

Podeu activar o desactivar múltiples certificats seleccionant-los mentre manteniu premuda la tecla &Ctrl; i fent clic al botó Activa o Desactiva a sota de la llista.

### Afegir un certificat

En primer lloc, feu clic al botó Afegeix... a sota de la llista de certificats. S'obrirà el diàleg selector de fitxers que us permetrà ubicar el lloc on s'emmagatzemen els fitxers de certificats. Una vegada trobeu el fitxer del certificat, seleccioneu-lo i feu clic al botó Obre per a afegir-lo.

Els certificats han d'estar en un dels següents formats: certificat DER, PEM o X.509 codificat pel &Netscape;.

### Eliminar un certificat

Seleccioneu el certificat que voleu eliminar de la llista i feu clic al botó Elimina per a eliminar-lo.

Els certificats del sistema no es poden eliminar.

### Agraïments i reconeixements

Un agraïment especial a la Google Code-In 2011, al participant Subhashish Pradhan per escriure aquest article.